ddrg/super_eurlex huggingface dataset:
SK Úradný vestník Európskej únie L 119/29

ROZHODNUTIE RADY

zo 16. apríla 2007,

ktorým sa ustanovuje pozícia, ktorá sa má prijať v mene Spoločenstva v rámci Medzinárodnej rady pre cukor vzhľadom na predĺženie platnosti Medzinárodnej dohody o cukre z roku 1992

(2007/316/ES)

RADA EURÓPSKEJ ÚNIE,

so zreteľom na Zmluvu o založení Európskeho Spoločenstva, a najmä na jej článok 133 v spojení s článkom 300 ods. 2 druhým pododsekom,

so zreteľom na návrh Komisie,

keďže:

Spoločenstvo uzavrelo Medzinárodnú dohodu o cukre z roku 1992 rozhodnutím 92/580/EHS (1) a táto dohoda nadobudla platnosť 1. januára 1993 na obdobie troch rokov do 31. decembra 1995. Platnosť dohody sa pravidelne predlžovala na obdobie ďalších dvoch rokov. Platnosť tejto dohody bola naposledy predĺžená rozhodnutím Medzinárodnej rady pre cukor v máji 2005, a to do 31. decembra 2007. Ďalšie predĺženie platnosti dohody je v záujme Spoločenstva. Komisia, ktorá zastupuje Spoločenstvo v Medzinárodnej rade pre cukor, by preto mala byť splnomocnená hlasovať v prospech takéhoto predĺženia platnosti,

ROZHODLA TAKTO:

Jediný článok

Pozícia Spoločenstva v rámci Medzinárodnej rady pre cukor je hlasovať za predĺženie platnosti Medzinárodnej dohody o cukre z roku 1992 na ďalšie maximálne dvojročné obdobie.

Komisia sa týmto splnomocňuje vyjadriť túto pozíciu v Medzinárodnej rade pre cukor.

V Luxemburgu 16. apríla 2007 Za Radu predseda H. SEEHOFER

(1) Ú. v. ES L 379, 23.12.1992, s. 15.
(1)

Výrobky získané z kukurice GA21xMON810 (MON-ØØØ21-9xMON-ØØ81Ø-6) boli ohlásené spoločnosťou Monsanto Europe S.A. (ďalej len „ohlasovateľ“) ako existujúce výrobky podľa nariadenia článku 8 ods. 1 písm. b) a článku 20 ods. 1 písm. b) nariadenia (ES) č. 1829/2003 (ďalej len „nariadenie“) a zapísané do registra Spoločenstva pre geneticky modifikované potraviny a krmivá. Ohlásenie sa vzťahovalo na prídavné látky do potravín, krmivové zložky a prídavné látky do krmív vyrobené z kukurice MON-ØØØ21-9xMON-ØØ81Ø-6.
(4)

Na základe preskúmania jednotnej akcie 2007/87/SZBP by sa mal mandát OZEÚ predĺžiť do 29. februára 2008. Z tohto dôvodu by sa mal na zostávajúce obdobie od 1. júla 2007 do 29. februára 2008 vymenovať nový OZEÚ.
(27)

So zreteľom na to, že zlučiteľnosť pomoci nebolo možné posúdiť z hľadiska nejakých platných usmernení alebo právneho rámca, Komisia uviedla, že posúdi, či pomoc možno považovať za zlučiteľnú so Zmluvou o ES na základe výnimky ustanovenej v článku 87 ods. 3 písm. c) Zmluvy o ES, v rámci ktorej sa povoľuje udelenie pomoci na podporu rozvoja hospodárskej činnosti, ak sa tým nenarušia podmienky obchodovania spôsobom, ktorý by bol v rozpore so spoločným záujmom. Komisia preto musí prešetriť, či pomoc prispeje k rozvoju výroby sisalu a/alebo iných hospodárskych činností v Európskej únii bez toho, aby to malo negatívny vplyv na podmienky obchodovania medzi členskými štátmi.
(5)

Počas hodnotenia tejto účinnej látky sa zistili viaceré problémy. V prípade posúdenia rizika v súvislosti s kontamináciou podzemnej vody nebolo možné dospieť k záveru, pretože na základe údajov poskytnutých oznamovateľom v rámci právnych lehôt sa neposkytli dostatočné informácie o viacerých metabolitoch, ktoré sú nebezpečné. Ani v prípade posúdenia rizika v súvislosti so spotrebiteľom, na základe ktorého vznikli obavy týkajúce sa akútneho vystavenia ohrozených skupín spotrebiteľov, najmä detí nebolo pre nedostatok informácií možné dospieť k záveru, pokiaľ ide o určité príslušné rezíduá. Okrem toho boli údaje poskytnuté oznamovateľom v rámci právnych lehôt nedostatočné na to, aby mohol EÚBP zhodnotiť ekotoxikologický vplyv danej účinnej látky. V dôsledku toho existujú aj naďalej obavy, pokiaľ ide o posúdenie rizika v prípade vtákov a cicavcov, vodných organizmov, včiel, necieľových článkonožcov, dážďoviek a pôdnych necieľových organizmov. Z tohto dôvodu nebolo možné na základe dostupných informácií dospieť k záveru, že karbofurán splnil kritéria na zaradenie do prílohy I k smernici 91/414/EHS.
(25)

Okrem toho, ak by oznamujúca strana zvýšila ceny alebo znížila výrobu vláknitého materiálu vyrábaného mokrým procesom na filtráciu čaju a kávy, spoločnosť Ahlstrom by mohla zvýšiť výrobu. Ak by Glatfelter výrazne zvýšila ceny, čím by pravdepodobne zvýšila ziskovosť spoločnosti Ahlstrom v prípade vláknitých materiálov vyrábaných mokrým procesom na filtráciu čaju a kávy, Ahlstrom by mohla presmerovať kapacitu alebo by mohla investovať do rozšírenia kapacity úpravou existujúceho stroja alebo nákupom alebo úpravou opotrebovaného stroja. Ahlstrom má know-how a technológiu, aby mohla upraviť a prevádzkovať takýto stroj. Ahlstrom má už zavedenú aj distribučnú a predajnú sieť.
(23)

Na to, aby výroba lodí typu Panamax bola hospodárna, treba v lodenici uskutočniť technické zmeny. VWS doteraz stavala lode s kapacitou od 2 100 do 3 000 TEU, s dĺžkou od 197 do 237 m. Lode sa vyrábali z 95 až 111 oceľových sekcií dlhých až 16 m. Veľkosť sekcie je obmedzená priestorom v dielňach a konzervačnými linkami. Lode Panamax sú dlhé 295 m. Bez zmien v technickom zariadení by tieto lode museli pozostávať zo 170 sekcií, čo by pri nezmenenej veľkosti sekcií predstavovalo nárast nákladov na opracovanie o 60 % až 70 %. Keďže trhová cena týchto lodí je len o 20 % až 23 % vyššia, VWS musí zvýšiť produktivitu, aby ich mohla vyrábať hospodárne. Preto sú nevyhnutné investície do dvoch existujúcich kabín konzervačnej linky a do dobudovania výroby panelov a sekcií tak, aby sa dali vyrábať a opracovávať sekcie dlhé až 32 m.
(50)

Zdaňovanie minerálnych olejov určených na dvojité použitie, nepalivové použitie a mineralogické procesy nespadá od 1. januára 2004 pod pôsobnosť harmonizovaných opatrení Spoločenstva, a preto sa oslobodenia od uvedeného dátumu týkajú vnútroštátnych daní uložených pri neexistencii dane Spoločenstva v zmysle druhej zarážky bodu 51.1 písm. b) usmernení o environmentálnej pomoci. V uvedenom ustanovení sa vyžaduje, aby spoločnosti využívajúce oslobodenia platili „podstatnú časť“ vnútroštátnej dane. Je to z dôvodu, aby spoločnosti boli stále motivované skvalitňovať svoj prístup k životnému prostrediu To vyplýva zo znenia bodu 51.1 písm. b) prvá zarážka usmernení, ktorým sa povoľujú daňové úľavy zo zharmonizovanej dane, ak príjemcovia platia viac ako sú minimálne sadzby Spoločenstva, „aby sa firmám poskytol stimul na zlepšovanie ochrany životného prostredia“. To platí aj v prípade, keď vnútroštátna daň je výrazne vyššia ako porovnateľné dane v (niektorých) iných členských štátoch, ako to bolo v prípade Talianska. V praxi Komisia (21) zistila, že za podstatnú časť možno vo všeobecnosti pokladať 20 % vnútroštátnej dane alebo minimum Spoločenstva, ktoré sa vzťahuje na iné použitia energie, ktoré spadajú pod pôsobnosť smernice 2003/96/ES (15 EUR za tonu), hoci minimum Spoločenstva sa nevzťahuje na naše predmetné použitie energie. Komisia preto zastáva názor, že iba oslobodenie nad 20 % vnútroštátnej dane alebo nad 15 EUR za tonu, podľa toho, ktorá z týchto dvoch hodnôt je nižšia, možno považovať za zlučiteľné so spoločným trhom; oslobodenie do úrovne 20 % alebo do 15 EUR za tonu predstavuje pomoc nezlučiteľnú so spoločným trhom.
(55)

Napriek dôkazom a prijatým záväzkom, ktoré poskytlo Nemecko a účastníci projektu, uvedeným v odôvodnení 28, Komisia nemôže nebrať do úvahy, že otázka napojenia na rozvod v niektorých prípadoch ešte nie je doriešená s konečnou platnosťou. Týka sa to aj plánovaných vedení, ktoré majú Bavorsko spojiť s Českou republikou, Rakúskom a Slovenskom, a ktoré majú zásadný význam pre ďalší rozvoj siete. Napriek tomu však existujúce dôkazy, obchodná logika projektu a jeho výslovná podpora všetkými zainteresovanými a účastníkmi (vrátane rakúskych orgánov) naznačujú, že uskutočnenie týchto napojení je pravdepodobné, aj keď ani realizácia týchto projektov nie je úplne zabezpečená. Vzhľadom na osobitné okolnosti tohto prípadu by však nebolo veľmi realistické predpokladať, že takéto prvky neistoty nebudú prítomné. Výstavba tohto vedenia si vyžiada nemalé náklady. Okrem toho takéto investičné rozhodnutia veľmi úzko súvisia s ďalšími rozhodnutiami o zvyšovaní alebo redukcii investícií do samotných kapacít na výrobu etylénu a propylénu, ktoré sú rovnako spojené s vysokými nákladmi. Všetky tieto rozhodnutia sa musia, samozrejme, veľmi pozorne zladiť s očakávaným vývojom trhu. Z tohto dôvodu si úplné dobudovanie siete vyžiada určitý čas. Plánovaný rozvod treba považovať za prvý krok k vybudovaniu celej siete a k zníženiu neistoty. Naproti tomu, keby sa do plánovaného vedenia neinvestovalo, znamenalo by to, že plánovaná sieť sa ako celok nebude realizovať. Z tohto pohľadu predstavuje bavorské vedenie rozhodujúce spojenie medzi západnou Európou a ďalšími vedeniami v strednej a východnej Európe.
(31)

Komisia preto uviedla, že je potrebné vykonať hlbšiu analýzu problému, ktorá by zahrňovala aj prípadné vyjadrenia tretích strán. Až keď Komisia vezme do úvahy pripomienky tretích strán, bude môcť rozhodnúť, či opatrenie navrhované talianskymi orgánmi ovplyvňuje obchod tak, že by to bolo v rozpore so spoločným záujmom.
(49)

Podľa názoru Nemecka nešlo v prípade spoločnosti Biria GmbH (teraz Biria AG) pri poskytovaní záruky o podnik v ťažkostiach. V súvislosti s tým treba rozlišovať medzi starou a novou Biria AG. V novom podniku by sa bolo dalo hovoriť o ťažkostiach len vtedy, ak by zdedil ťažkosti starého podniku (keby sa starý podnik nachádzal v ťažkostiach). To však nebol prípad novej spoločnosti Biria AG. Nová spoločnosť Biria AG vznikla fúziou starej Biria AG so spoločnosťou Sachsen Zweirad GmbH. Sachsen Zweirad GmbH, ktorá vôbec nebola v ťažkostiach, bola pri zlúčení hospodársky dominantná. Z toho nemožno automaticky usudzovať, že sa nová spoločnosť Biria AG nachádzala v ťažkostiach. Aj vtedy, keby stará Biria AG bola v ťažkostiach, fúzia so Sachsen Zweirad GmbH by nemala za následok, že by sa nová Biria AG automaticky nachádzala v ťažkostiach.
(42)

So zreteľom na uvedené skutočnosti Komisia dospela k názoru, že portugalské orgány nepredložili dôkazy o tom, že spoločnosť ORFAMA pomoc potrebovala na to, aby mohla uskutočniť predmetnú investíciu. Pomoc preto mala účinok narušenia hospodárskej súťaže na spoločnom trhu a neprispela k rozvoju novej činnosti uvedeného príjemcu pomoci. Preto nemožno súhlasiť s tým, že pomoc napomôže rozvoju určitej hospodárskej činnosti bez toho, aby to narušilo podmienky obchodovania v rozsahu, ktorý je v rozpore so spoločným záujmom, v súlade s výnimkou podľa článku 87 ods. 3 písm. c) zmluvy, čo znamená, že pomoc nie je zlučiteľná so spoločným trhom,
(5)

Z dôvodu zrozumiteľnosti sa v tomto rozhodnutí uvádza celkový počet dodatočných dní na mori pridelených Spojenému kráľovstvu a prihliada sa na 12 dodatočných dní na mori, ktoré boli predtým pridelené rozhodnutím Komisie 2006/461/ES z 26. júna 2006 o prideľovaní dodatočných dní rybolovu Spojenému kráľovstvu v rámci zóny VIIe Medzinárodnej rady pre výskum morí (International Council for the Exploration of the Sea, ďalej „ICES“) (2), keďže tieto dni boli pridelené na rok 2007.
(4)

Táto dohoda má obsahovať ustanovenia o dani z pridanej hodnoty (DPH) odchyľujúce sa od článku 2 ods. 1 písm. d) smernice 2006/112/ES so zreteľom na tovary dovážané do Rakúska v súvislosti s cezhraničnou elektrárňou. Tieto dovozy tovarov zo Švajčiarska do Rakúska zdaniteľnými osobami s plným právom na odpočet nebudú podliehať DPH, aby sa získala od Švajčiarska podobná úprava týkajúca sa tovarov dovážaných z Rakúska do Švajčiarska.
(4)

Na základe na predložených údajov a so zreteľom na metódu výpočtu ustanovenú v bode 9.1 prílohy IIB by sa malo Portugalsku na obdobie od 1. februára 2007 do 31. januára 2008 prideliť 21 dodatočných dní na mori pre plavidlá prevážajúce na palube kategóriu rybárskeho výstroja uvedenú v bode 3 písm. a), 15 dodatočných dní rybolovu pre plavidlá prevážajúce na palube kategóriu rybárskeho výstroja uvedenú v bode 3 písm. b) a 30 dodatočných dní rybolovu pre plavidlá prevážajúce na palube kategótiu rybárskeho výstroja uvedenú v bode 3 písm. c).
(4)

Nadobudnutie účinnosti tohto rozhodnutia by malo umožniť prenos reálnych údajov SIS do dotknutých členských štátov. Konkrétne používanie týchto údajov by malo Rade umožniť prostredníctvom platného schengenského hodnotiaceho postupu, ako sa uvádza v dokumente SCH/Com-ex (98) 26 def., overiť správne uplatňovanie ustanovení schengenského acquis týkajúcich sa SIS v dotknutých členských štátoch. Po ukončení týchto hodnotení by Rada mala rozhodnúť o zrušení kontrol na vnútorných hraniciach s dotknutými členskými štátmi.
d)

od výsledku podľa písmena c) sa odpočítajú následky vyplývajúce pre Spojené kráľovstvo z prechodu na obmedzenú DPH a platby uvádzané v článku 2 ods. 1 písm. c), najmä rozdiel medzi: — tým, čo by malo Spojené kráľovstvo zaplatiť za sumy financované zo zdrojov, na ktoré sa odvoláva článok 2 ods. 1 písm. b) a c), ak by sa jednotná sadzba používala na neobmedzené základy DPH, a — platbami Spojeného kráľovstva podľa článku 2 ods. 1 písm. b) a c);
(22)

Na základe uvedených skutočností, aj keď existuje niekoľko alternatívnych zdrojov dodávok, ktoré sú dostupné pre užívateľov v Spoločenstva, a napriek skutočnosti, že by sa nové podniky PSF v poslednej dobe (4) zriadili a kapacity v Trevire by sa do konca marca 2007 obnovili, dodávka PSV na trhu Spoločenstva môže zostať problematická.
(6)

Komisia dospela k názoru, že by sa toto konanie malo ukončiť, pretože prešetrovaním sa nepreukázali žiadne skutočnosti svedčiace o tom, že by ukončenie tohto konania bolo v rozpore so záujmom Spoločenstva. Zainteresované strany boli zodpovedajúcim spôsobom informované a bola im poskytnutá možnosť vyjadriť sa. Neboli vznesené žiadne námietky.
(36)

Ako už bolo uvedené v rozhodnutí o začatí konania vo veci formálneho zisťovania, Komisia sa rozhodla nehodnotiť, či rozhodnutie o nevymáhaní odvodov do Sociálnej poisťovne za obdobie od 31. októbra 2003 do 31. marca 2004 predstavuje štátnu pomoc v zmysle článku 87 ods. 1 Zmluvy o ES. Išlo o obdobie pred pristúpením Slovenska k Európskej únii a netýkalo sa to ďalšieho obdobia. Preto nie je v právomoci Komisie posudzovať zlučiteľnosť tohto opatrenia so spoločným trhom. Údaje uvádzajú, že SLK odviedli príspevky sociálneho zabezpečenia za obdobie medzi 31. októbrom 2003 a 31. marcom 2004, čo je v podstate nevyhnutná podmienka pre odpísanie penále.
(4)

Bulharsko a Rumunsko informovali Komisiu a ostatné členské štáty o existencii zásob množiteľského materiálu lesných kultúr, ktoré sa na ich území vyprodukovali v období od 1. januára 2003 do 31. decembra 2006. Uvádzanie týchto materiálov na trh by bolo nepovolené, ak by sa neudelila výnimka z ustanovení smernice 1999/105/ES.
(5)

Emulgované palivá sú zmesou približne 15 % vody a 85 % vykurovacieho oleja alebo nafty. V porovnaní s tradičnými palivami majú menej škodlivý vplyv na životné prostredie. Z posledných štúdií (3) vyplýva, že pridanie vody do paliva vedie k vyššej kvalite spaľovania z hľadiska emisií. Vyparovanie vody počas spaľovania zvyšuje disperziu paliva, čo vedie k väčšej kontaktnej ploche medzi palivom a vzduchom. To znižuje emisiu tuhých častíc o 59 %. Vyparovanie vody znižuje aj teplotu pri spaľovaní, čím sa znižuje tvorba oxidov dusíka (NOx) o 6 %. Efektívny proces spaľovania znižuje oxid uhoľnatý (CO) o 32 % (4).
Do poučenia za tabuľkou v oddiele 2.1.4 sa dopĺňa toto:

„Heading No 033: Privileged member of a Union citizen’s family format: code (1)

It can be indicated here whether the visa applicant is a privileged member of a Union citizen’s family, under Directive 2004/38/EC (to be ascertained by the consulting authority).

For the code to be used, see section 2.2.6.“
(30)

V súvislosti so zásadou súkromného investora v trhovom hospodárstve, na ktorú sa poukazuje v rozhodnutí o začatí konania vo veci formálneho zisťovania, je potrebné uviesť, že v tomto prípade išlo o situáciu, keď LfA a BAV neinvestovali do BFH za rovnakých podmienok, čo sa považovalo za pomoc v prospech BAV. Nový prístup rieši tento problém tak, že LfA sa stáva výlučným vlastníkom BFH. Nový prístup predpokladá, že príjmy BFH, ktorá bude všetkým užívateľom štúdia účtovať trhové ceny, patria vo výške 100 % LfA a celý zisk BFH plynie do spoločnosti LfA. A napokon predá LfA v roku 2024 štúdio za trhovú cenu. Preto je prima facie potrebné vychádzať z toho, že investícia LfA do BFH je v súlade so zásadou súkromného investora v trhovom hospodárstve.
(50)

Komisia sa vyjadrila, že je potrebné vykonať hlbšiu analýzu problému, ktorá by zahŕňala aj vyjadrenia tretích strán. Až keď Komisia vezme do úvahy pripomienky tretích strán, bude môcť rozhodnúť, či opatrenie navrhované talianskymi orgánmi má vplyv na obchod tak, že by to bolo v rozpore so spoločným záujmom.
(9)

Taliansko tvrdilo, že opatrenie notifikovalo iba na účely právnej istoty, pretože navrhované opatrenie by nepredstavovalo štátnu pomoc z týchto dvoch dôvodov: a) obchod v rámci Spoločenstva by sa neovplyvnil, pretože ponuka fluoritu v Spoločenstve iba ťažko uspokojuje 30 % dopytu. V dôsledku toho by jediné pravdepodobné výsledky projektu umožnili znížiť dovozy z tretích krajín a obmedziť nárast cien; b) RAS sa správa ako investor pôsobiaci v trhovom hospodárstve, pretože: i) dovozy fluoritu z Číny, ktoré predstavujú takmer 50 % svetovej produkcie, klesajú v dôsledku zvýšenia domácej spotreby, čo bude mať pravdepodobne pozitívny vplyv na ceny fluoritu; ii) NMS pripravila nový priemyselný plán na nasledujúcich osem rokov, v ktorom sa predpokladá úplná návratnosť investícií a dosiahnutie ziskov už od štvrtého roku aj za súčasných trhových podmienok; iii) pokračovaním v činnosti akcionár zabráni strate predchádzajúcich investícií do spoločnosti a pravdepodobne aj vzniku rôznych právnych sporov so zákazníkmi. Alternatívne, ak by Komisia konštatovala, že v navrhovanom opatrení možno zistiť prvok štátnej pomoci, Taliansko tvrdí, že takýto prvok by sa obmedzil na sumu, ktorá prevyšuje zisky dosiahnuteľné vďaka investičnému projektu. Podľa výpočtov Talianska by táto suma nebola vyššia ako 26 % investícií, čo spadá do prahovej úrovne stanovenej pre zlučiteľnú regionálnu pomoc v danej oblasti (4).
PRÍLOHA

Uverejnenie v súlade s článkom 3a ods. 2 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania

Opatrenia, ktoré prijalo Nemecko a ktoré sa majú uverejniť podľa článku 3a ods. 2 smernice 89/552/EHS, sú uvedené v týchto výňatkoch z článku 5a medzištátnej zmluvy o vysielaní, zmenenej a doplnenej štvrtou medzištátnou zmluvou o vysielaní, ktorou sa menia a dopĺňajú medzištátne zmluvy o vysielaní:

„Článok 5a

Vysielanie významných podujatí

1. V Nemeckej spolkovej republike sa podujatia s veľkým významom pre spoločnosť (významné podujatia) môžu vysielať v zašifrovanej podobe v platenej televízii, len keď vysielateľ alebo tretia strana umožní pri splnení primeraných podmienok, aby sa podujatie vysielalo na voľne a všeobecne prístupnom televíznom kanále v tom istom čase, alebo ak to jednotlivé podujatia, ktoré sa konajú súbežne, neumožňujú, s miernym časovým posunom. Ak by sa strany nedohodli na vhodných podmienkach, dohodnú sa na akceptovaní rozhodcovského konania v súlade s oddielom 1025 a nasl. Občianskeho súdneho poriadku v náležitom čase pred uskutočnením podujatia. Ak by sa nedohodli na rozhodcovskom konaní z dôvodov, ktoré musí oprávniť televízny vysielateľ alebo tretia strana, vysielanie podľa odseku 1 sa považuje za neumožnené na základe primeraných podmienok. Za všeobecne prístupné sa považujú len kanály, ktoré môžu prijímať viac ako dve tretiny všetkých domácností.

2. Na účely týchto ustanovení významnými podujatiami sú:

1. letné a zimné olympijské hry;

2. všetky zápasy majstrovstiev Európy a Svetového pohára vo futbale, na ktorých sa zúčastní nemecké národné družstvo, ako aj úvodný zápas, semifinále a finále bez ohľadu na to, či sa zúčastní nemecké družstvo;

3. semifinále a finále nemeckého Pohára FA;

4. zápasy nemeckého národného futbalového mužstva na domácej pôde a na ihrisku súpera;

5. finále všetkých súťaží európskych klubov (Ligy majstrov, Pohára UEFA), na ktorých sa zúčastní nemecký klub.

Ak významné podujatia pozostávajú z viacerých podujatí, každé podujatie sa považuje za významné. Zahrnutie alebo nezahrnutie podujatí do týchto ustanovení je možné iba na základe dohody uzavretej všetkými spolkovými krajinami.“
(1)

Tento prípad sa týka zamýšľanej koncentrácie podľa článku 4 nariadenia (ES) č. 139/2004 (ďalej len „nariadenie o fúziách“), ktorou podnik Universal Music Group Inc. („Universal“, USA) patriaci do skupiny Vivendi S.A. („Vivendi“, Francúzsko) získava v zmysle článku 3 ods. 1 písm. b) nariadenia Rady kontrolu nad celým podnikom BMG Music Publishing Group („BMG“, Nemecko et al.), ktorý v súčasnosti patrí do skupiny Bertelsmann, prostredníctvom kúpy akcií a aktív.
(31)

Komisia považuje argumenty, ktoré Portugalsko predložilo (pozri bod 27), za nedostatočné na to, aby zmenila tieto závery, a to hlavne z nasledujúcich dôvodov: — Skupina Pestana bola najvýznamnejšou portugalskou hotelierskou skupinou a túto pozíciu zastáva aj naďalej a v čase predloženia žiadosti o štátnu pomoc vlastnila približne 15 hotelov v Portugalsku. Pre národné odvetvie turistického ruchu je nepochybne veľmi výhodné, aby jedna z najvýznamnejších portugalských značiek bola zastúpená v Južnej Amerike. Medzinárodný význam skupiny „Pestana Hotels and Restaurants“ prispel k zvýšeniu povedomia o skupine, zvýšil jej obchodnú silu a zdynamizoval jej podnikateľské aktivity v hotelierskom odvetví. Tieto faktory prispeli k jej rozšíreniu a k zvýšeniu jej schopnosti investovať na portugalskom trhu. — Od začiatku procesu medzinárodného rozširovania uskutočnila skupina Pestana v Portugalsku viacero investícií, hlavne i) do stavby troch nových hotelov, ii) do prevzatia riadenia siete Pousadas de Portugal, iii) do nadobudnutia dvoch nových nefungujúcich hotelierskych podnikov a do následnej modernizácie ich hotelov a iv) do rozvoja významných projektov turistického ruchu, ako napríklad Cidade da Criança v autonómnom regióne Madeira. — Vzhľadom na rozmery skupiny Pestana nebol nárast počtu pracovných miest vytvorených v Portugalsku iba dôsledkom nadobudnutia hotela v Brazílii. Tento nárast je hlavne výsledkom rôznych nedávnych investícií skupiny v Portugalsku, ktoré sú uvedené vyššie a ktoré sú do značnej miery výsledkom impulzu vyplývajúceho z procesu medzinárodného rozširovania skupiny. V roku 1999 mala skupina iba 1 800 pracovníkov, zatiaľ čo v roku 2005, len o 6 rokov neskôr, prekročil ich počet 3 500. — Vzhľadom na to, že pomoc bola poskytnutá na nadobudnutie hotela v rámci procesu internacionalizácie portugalského podniku v Brazílii, zvýhodňuje oznámené opatrenie určitý podnik alebo výrobu určitého tovaru. Podľa Komisie je pomoc poskytnutá podnikom z Európskej únie na účely priamej zahraničnej investície porovnateľná s pomocou poskytnutou podnikom, ktoré vyvážajú takmer celú svoju produkciu mimo Spoločenstva. V týchto prípadoch, keď sú trhy, na ktorých vyvíjajú podniky Spoločenstva svoju činnosť, na sebe navzájom závislé, nemožno vylúčiť, že takáto pomoc by mohla narušiť hospodársku súťaž v rámci Spoločenstva (8).